### Beslutningstema

Der skal i dette punkt træffes beslutning om anvendelse af anlægsmidler

### Historik

Der var i budget 2023 afsat 1,045 mio. kr. på anlægssag 922. TMU besluttede på mødet 5. december 2023 at give en anlægsbevilling og frigive rådighedsbeløb på 1,045 mio. kr. og overføre beløbet til 2024. Udvalget ønskede ikke at prioritere projekter, men ønskede at der blev gennemført en tilfredshedsanalyse på pilotprojektet [adresse] nord og [adresse].

### Sagsfremstilling

Forvaltningen gennemførte i april 2024 en spørgerunde i området mellem [adresse], Rute 175 og Rute 179. I alt modtog 297 Britt Koch virksomheder spørgsmål og 57 har besvaret. Spørgerunden bestod af 2 spørgsmål og en mulighed for at give andre kommentarer.

Spørgsmål 1 lød; Har etableringen af vigepladserne øget fremkommeligheden på [adresse] og [adresse]?

Spørgsmål 2 lød; Er vigepladserne etableret på steder, hvor der er god oversigt?

Næsten uden undtagelse er svaret "ja" på begge spørgsmål, hvorfor det må konstateres at pilotprojektet [adresse]Syd, opleves som en succes.

At vigepladser anlagt på strækninger ved [adresse] og Syd, opleves som positive forbedringer kan ikke umiddelbart overføres til andre vejstrækninger, da forhold kan være vidt forskellige. Det er eksempelvis spørgsmål som oversigt, længde af lige strækninger, og vejbredder, der gør, at der skal ske en faglig vurdering for hver enkelt strækning, der er i spil. Netop derfor fik forvaltningen udarbejdet et notat af Rambøll i forhold til hvad der ville give mening at sætte i værk på de fem strækninger der på tidspunktet er ønske om. Ud over at sideudviddelser er det optimale, men en helt anden økonomi, konkluderer Rambøll, at for alle fem strækninger vil vigepladser kun have lav eller slet ingen værdi. Rambøll anbefaler, at der arbejdes med oversigter, kantforstærkninger og nedskiltning af hastighed.

Forvaltningen finder ikke, at den gennemførte spørgerunde giver anledning til ikke at følge rådgivers anbefaling. Forvaltningen fastholder derfor indstillingen.

De 5 projekter er vurderet og prissat. For hvert projekt er der vurderet på effekten af, at etablere vigepladser, vejudvidelse samt et eventuelt alternativ til de to løsninger. Der er udarbejdet løsningsforslag samt en stillingtagen til i hvilken grad de beskrevne løsninger vil have en effekt, der står i forhold til den nødvendige investering. Anlægs overslag er inklusiv 30 % til uforudsete udgifter men eksklusiv projektering og opmåling. Overslaget forventes samlet set at kunne holde.

[adresse]: Vurdering er at effekt af vigepladser vil være så lav, at der ikke er regnet på løsningen. En sideudvidelse til 6,4 meter er beregnet til kr. 11,5 mio. kr.

[adresse]: Anbefaling fra rådgiver er at nedskilte til 60 km/t, fjerne bevoksning i inderkurver samt pålægge de nødvendige servitutter. Dette sammen med kantforstærkning 0,5 m. Anlægsoverslag 0,850 mio. kr. Vigepladser vurderes til kun at have lav effekt, da dårlige oversigtsforhold betyder, at effekt kun opnås lige ved lommen. Anlægsoverslag 0,5 mio. kr. Sideudvidelse til 6,0 m. anslås til 6,0 mio. kr.

Hølleskovvej: Anbefaling fra rådgiver er at nedskilte til 60 km/t kombineret med nødvendig skiltning omkring sving. Beplantning i inderkurver fjernes, og de nødvendige servitutter pålægges. Anlægsoverslag 0,175 mio. kr.

Vigepladser vurderes til at have en lav effekt og anbefales ikke. Anlægsoverslag 0,375 mio. kr. Sideudvidelse vil skabe bedre fremkommelighed og tryghed, men der vil stadig være udfordringer med oversigtsforhold i de små kurver. Anlægsoverslag 3,750 mio. kr.

[adresse]: Anbefaling fra rådgiver er nedskiltning til 60 km/t på dele af strækningen evt. kun hvor oversigt er begrænset. Beplantning fjernes i inderkurver og der pålægges de nødvendige servitutter. Rabatten forstærkes på inderste 0,5 m. Der etableres forstærkede grusbelagte rabatter fremfor de eksisterende der ligger i græs. Anlægsoverslag 1,3 mio. kr.

Vigepladser vurderes til ikke at have stor effekt og kan ikke anbefales. Anlægsoverslag 0,85 mio. kr. Sideudvidelse til 6,0 m. med forstærkning af rabat. Anlægsoverslag 9,9 mio. kr.

[adresse]: Anbefaling fra rådgiver er nedskiltning, fjernelse af beplantning, pålægning af servitutter samt kantforstærkning, anlægsoverslag 0,750 mio. kr.

Vigelommer vurderes til at have så lav effekt at der ikke er regnet på dem. Sideudvidelse til 6,4 m. samt kantforstærkning. Udvidelse bør ske ensidigt mod vest grundet cykelsti i østside. Anlægsoverslag 8,0 mio. kr. Rådgiver finder ikke at investering står i forhold til det opnåede resultat.

### Økonomi

Overførte midler fra 2023, [adresse] mio. kr. er frigivet.

### Indstilling Fagchef for Teknik og Miljø indstiller,

|  |  |
| --- | --- |
| at | Rambølls anbefalinger følges, og |
| at | der prioriteres en rækkefølge af strækningerne. |

### Beslutning

Indstillingen godkendt med den bemærkning, at Teknik- og Miljøudvalget prioriterer 195.000 kr. til eksempelvis nedskiltning og fjernelse af beplantning. 850.000 kr. reserveres til senere prioritering.